
74 DR 30.11.2004 
 

dunia.  Sebenarnya kita tidak tiru Singapura, Singapura yang meniru kita.  Kita telah 
pun hantar pelbagai bentuk e-mail ke merata negara yang mempunyai pakar-pakar kita 
tetapi nampaknya pakar-pakar kita ini kurang berminat untuk pulang disebabkan 
mungkin isterinya orang sana, mungkin suasana persekitaran kerja lebih 
menguntungkan mereka ataupun gaji lebih memuaskan kepada mereka. 

Cik Fong Po Kuan:  [Bangun] 

Datuk Abdul Rahman bin Bakar:  Hendak tanya? 

Cik Fong Po Kuan:  [Menganggukkan kepala] 

Datuk Abdul Rahman bin Bakar:  Boleh. 

Tuan Pengerusi [Datuk Dr. Yusof bin Yacob]:  Ya, Yang Berhormat bagi 
Batu Gajah. 

Cik Fong Po Kuan:  Terima kasih Yang Berhormat Timbalan Menteri.  
Awalnya balik Menteri kita hari ini walaupun kita hari ini diminta untuk meluluskan 
peruntukan bagi kementerian ini.  Itulah sikap kita selalu mempersalahkan mereka, 
kenapa mereka enggan balik kerana kata gaji di sana lebih lumayan.  Mungkin itu betul 
tetapi bagaimana kementerian akan menjelaskan tentang di mana 94 orang pakar 
saintis yang telah pulang dalam tahun 1995 hingga 2000 dan selepas ini sekarang ini 
hanya tinggal seorang sahaja sementara 93 yang lain sudah balik.  Bagaimanakah 
kementerian hendak jelaskan perkara ini?  Itu satu. 

Yang kedua, ini bukan kali pertama kami baca [Memegang sehelai dokumen] 
ada seorang doktor pakar di Australia yang menyambut galakan kementerian untuk 
balik berkhidmat untuk negara tetapi dia juga membawa isterinya.  Masalah birokrasi 
permohonan menyebabkan selepas setahun pun tidak ada jawapan bagi isterinya untuk 
bekerja di hospital kerajaan dan apabila isterinya memohon di Singapura, dalam masa 
seminggu sudah mendapat jawapan.   

Jadi, apakah kementerian ada mengkaji diri sendiri, apakah kelemahan di 
dalam kementerian yang menyebabkan seseorang yang telah menyahut seruan 
kementerian itu tetapi tidak mahu tinggal lama?  Apakah kementerian ada membuat 
kajian diri sendiri dalam aspek ini?  Mengapa mereka balik tetapi akhirnya 
meninggalkan semula negara ini; dan mengapa mereka tidak mahu balik?  Jangan 
senang-senang mempersalahkan mereka dengan mengatakan mereka ini hendakkan 
gaji yang lebih banyak, tetapi mesti melihat apakah polisi kerajaan Barisan Nasional 
dari awalnya yang menyebabkan mereka pergi ke negara lain? 

Datuk Abdul Rahman bin Bakar:  Setakat hari ini kita tidak menerima jumlah 
yang telah disebutkan tetapi nampaknya pihak Yang Berhormat terima satu, iaitu 
mereka yang pulang tetapi tidak berpuas hati menyebabkan mereka pulang semula.  
Setakat yang kita terima, figure mereka yang pulang tidak ada yang hendak balik 
semula tetapi kalau Yang Berhormat rasa ada dan perlu diberikan maklumat itu, berikan 
kepada saya dan kita akan selesaikan masalah mereka.  Puas hati?  Puas hatilah itu. 

Lain-lain bidang yang kita lihat selain daripada bidang perubatan termasuklah 
bidang aerospace, kewangan, sains dan teknologi, ICT dan sebagainya.  Namun 
demikian kita masih lagi memberi peluang dan juga mengusahakan supaya pakar-
pakar ini pulang ke negara kita.   

Yang Berhormat bagi Beluran juga bertanya mengenai dengan pekerja-
pekerja graduan yang masih ramai menganggur.  Untuk makluman, pelbagai skim 
latihan telah diadakan.  Setakat hari ini kita telah melatih tidak kurang daripada 21,000 
orang graduan.  Pelbagai skim latihan kepada graduan-graduan yang menganggur ini 
diberikan, di antaranya kemahiran berkomunikasi, bahasa Inggeris, ICT, perakaunan 
dan juga lain-lain.  Perbelanjaan yang telah dikeluarkan bagi latihan graduan ini 
melebihi daripada RM140 juta.   

ini bermakna Kementerian Sumber Manusia memandang pengangguran 
graduan ini sebagai suatu aspek yang mesti diutamakan dan juga mesti dikirakan 
tentang baik-buruknya pengangguran itu berlaku.  Saya melihat apabila latihan 
diberikan kepada graduan-graduan ini, dalam tempoh enam bulan sahaja, kebanyakan 
graduan - lebih daripada 80 peratus - telah dapat memperoleh pekerjaan Dan jika 
diberikan masa yang lebih iaitu selama setahun daripada tamatnya latihan, kebanyakan 
graduan-graduan ini boleh memperoleh pekerjaan sehingga 100 peratus. 



dunia. Sebenarnya kita tidak tiru Singapura, Singapura yang meniru kita. Kita telah pun hantar pelbagai bentuk e-mail ke merata negara yang mempunyai pakar-pakar kita tetapi nampaknya pakar-pakar kita ini kurang berminat untuk pulang disebabkan mungkin isterinya orang sana, mungkin suasana persekitaran kerja lebih menguntungkan mereka ataupun gaji lebih memuaskan kepada mereka. Cik Fong Po Kuan: [Bangun]. Datuk Abdul Rahman bin Bakar: Hendak tanya?. Cik Fong Po Kuan: [Menganggukkan kepala]. Datuk Abdul Rahman bin Bakar: Boleh. Tuan Pengerusi [Datuk Dr. Yusof bin Yacob]: Ya, Yang Berhormat bagi Batu Gajah. Cik Fong Po Kuan: Terima kasih Yang Berhormat Timbalan Menteri. Awalnya balik Menteri kita hari ini walaupun kita hari ini diminta untuk meluluskan peruntukan bagi kementerian ini. Itulah sikap kita selalu mempersalahkan mereka, kenapa mereka enggan balik kerana kata gaji di sana lebih lumayan. Mungkin itu betul tetapi bagaimana kementerian akan menjelaskan tentang di mana 94 orang pakar saintis yang telah pulang dalam tahun 1995 hingga 2000 dan selepas ini sekarang ini hanya tinggal seorang sahaja sementara 93 yang lain sudah balik. Bagaimanakah kementerian hendak jelaskan perkara ini? Itu satu. Yang kedua, ini bukan kali pertama kami baca [Memegang sehelai dokumen] ada seorang doktor pakar di Australia yang menyambut galakan kementerian untuk balik berkhidmat untuk negara tetapi dia juga membawa isterinya. Masalah birokrasi permohonan menyebabkan selepas setahun pun tidak ada jawapan bagi isterinya untuk bekerja di hospital kerajaan dan apabila isterinya memohon di Singapura, dalam masa seminggu sudah mendapat jawapan. Jadi, apakah kementerian ada mengkaji diri sendiri, apakah kelemahan di dalam kementerian yang menyebabkan seseorang yang telah menyahut seruan kementerian itu tetapi tidak mahu tinggal lama? Apakah kementerian ada membuat kajian diri sendiri dalam aspek ini? Mengapa mereka balik tetapi akhirnya meninggalkan semula negara ini; dan mengapa mereka tidak mahu balik? Jangan senang-senang mempersalahkan mereka dengan mengatakan mereka ini hendakkan gaji yang lebih banyak, tetapi mesti melihat apakah polisi kerajaan Barisan Nasional dari awalnya yang menyebabkan mereka pergi ke negara lain?. Datuk Abdul Rahman bin Bakar: Setakat hari ini kita tidak menerima jumlah yang telah disebutkan tetapi nampaknya pihak Yang Berhormat terima satu, iaitu mereka yang pulang tetapi tidak berpuas hati menyebabkan mereka pulang semula. Setakat yang kita terima, figure mereka yang pulang tidak ada yang hendak balik semula tetapi kalau Yang Berhormat rasa ada dan perlu diberikan maklumat itu, berikan kepada saya dan kita akan selesaikan masalah mereka. Puas hati? Puas hatilah itu. Lain-lain bidang yang kita lihat selain daripada bidang perubatan termasuklah bidang aerospace, kewangan, sains dan teknologi, ICT dan sebagainya. Namun demikian kita masih lagi memberi peluang dan juga mengusahakan supaya pakar- pakar ini pulang ke negara kita. Yang Berhormat bagi Beluran juga bertanya mengenai dengan pekerja- pekerja graduan yang masih ramai menganggur. Untuk makluman, pelbagai skim latihan telah diadakan. Setakat hari ini kita telah melatih tidak kurang daripada 21,000 orang graduan. Pelbagai skim latihan kepada graduan-graduan yang menganggur ini diberikan, di antaranya kemahiran berkomunikasi, bahasa Inggeris, ICT, perakaunan dan juga lain-lain. Perbelanjaan yang telah dikeluarkan bagi latihan graduan ini melebihi daripada RM140 juta. ini bermakna Kementerian Sumber Manusia memandang pengangguran graduan ini sebagai suatu aspek yang mesti diutamakan dan juga mesti dikirakan tentang baik-buruknya pengangguran itu berlaku. Saya melihat apabila latihan diberikan kepada graduan-graduan ini, dalam tempoh enam bulan sahaja, kebanyakan graduan- lebih daripada 80 peratus- telah dapat memperoleh pekerjaan Dan jika diberikan masa yang lebih iaitu selama setahun daripada tamatnya latihan, kebanyakan graduan-graduan ini boleh memperoleh pekerjaan sehingga 100 peratus.